CELEX: 62008CN0436
Language: lt
Date: 2008-10-03 00:00:00
Title: Byla C-436/08 2008 m. spalio 3 d. Unabhängiger Finanzsenat, Außenstelle Linz (Austrija) pateiktas prašymas priimti prejudicinį sprendimą byloje Haribo Lakritzen Hans Riegel BetriebsgmbH prieš Finanzamt Linz

24.1.2009   
            
            
               LT
            
            
               Europos Sąjungos oficialusis leidinys
            
            
               C 19/11
            
         2008 m. spalio 3 d.Unabhängiger Finanzsenat, Außenstelle Linz (Austrija) pateiktas prašymas priimti prejudicinį sprendimą byloje Haribo Lakritzen Hans Riegel BetriebsgmbH prieš Finanzamt Linz
   
   (Byla C-436/08)
   (2009/C 19/18)
   Proceso kalba: vokiečių
   Prašymą priimti prejudicinį sprendimą pateikęs teismas
   Unabhängiger Finanzsenat, Außenstelle Linz
   Šalys pagrindinėje byloje
   Pareiškėja: Haribo Lakritzen Hans Riegel BetriebsgmbH
   
      Atsakovė: Finanzamt Linz
   
   Prejudiciniai klausimai
   
               1.
            
            
               Ar Bendrijos teisę pažeidžia tai, kad nacionalinė institucija, siekdama panaikinti dalyvavimo užsienio bendrovių kapitale, kuris pagal įstatymus, skirtingai nuo dalyvavimo nacionalinių bendrovių kapitale, atleidžiamas nuo mokesčio tik tuo atveju, jei turima ne mažiau nei 25 % kapitalo (pagal dabar galiojančią redakciją — 10 %), diskriminavimą, taiko įskaitymo metodą, nes tai, Austrijos Verwaltungsgerichtshof sprendimu, labiausiai atitinka (hipotetinę) įstatymų leidėjo valią, o paprasčiausiai netaikant diskriminacinio pobūdžio 25 % (10 %) dalyvavimo kapitale ribos dalyvavimas užsienio bendrovių kapitale būtų išvis neapmokestinamas?
            
         
               2.
            
            
               Ar Bendrijos teisę pažeidžia tai, kad dalyvavimas nacionalinių bendrovių kapitale apskritai neapmokestinamas, o dalyvavimo užsienio bendrovių kapitale, kai turima mažiau nei 25 % (10 %) kapitalo, atveju taikomas įskaitymo metodas, ir akcijų (dalių) savininkai negali pateikti apmokestinimo užsienio (įmonių pelno) mokesčiu įrodymo arba gali tai padaryti tik patirdami neproporcingai dideles sąnaudas
               
                           —
                        
                        
                           arba dalyvavimas nacionalinių bendrovių kapitale, jei turima mažiau nei 25 % (10 %) kapitalo, neapmokestinamas, o dalyvavimo užsienio bendrovių kapitale, kai turima mažiau nei 25 % (10 %) kapitalo, atveju taikomas įskaitymo metodas, ir akcijų (dalių) savininkai turi pateikti įrodymą, kurio neįmanoma pateikti, arba gali jį pateikti tik patirdami neproporcingai dideles sąnaudas
                        
                     
                           —
                        
                        
                           arba dalyvavimas nacionalinių bendrovių kapitale apskritai neapmokestinamas, dalyvavimas užsienio bendrovių kapitale neapmokestinamas, kai turima ne mažiau nei 25 % (10 %) kapitalo, o dalyvavimo užsienio bendrovių kapitale, kai turima mažiau nei 25 % (10 %) kapitalo, atveju taikomas įskaitymo metodas, ir akcijų (dalių) savininkai turi pateikti įrodymą, kurio neįmanoma pateikti, arba gali jį pateikti tik patirdami neproporcingai dideles sąnaudas?
                        
                     
                           2.1.
                        
                        
                           Jeigu į 2 klausimą būtų atsakyta neigiamai: Ar Bendrijos teisę pažeidžia tai, kad siekiant išvengti dvigubo apmokestinimo mokesčių mokėtojui nustatoma pareiga pateikti apmokestinimo užsienio (įmonių pelno) mokesčiu įrodymą, nors jis šio įrodymo arba negali pateikti, arba gali pateikti tik patirdamas neproporcingai dideles sąnaudas, o institucija gali gauti šį įrodymą pasinaudojusi direktyvos dėl institucijų tarpusavio pagalbos priemonėmis?
                        
                     
         
               3.
            
            
               Ar Bendrijos teisę pažeidžia tai, kad dalyvavimui trečiųjų valstybių bendrovių kapitale, kai turima mažiau nei 25 % (10 %) kapitalo ir kai toks dalyvavimas patenka į kapitalo judėjimo laisvės taikymo sritį, numatytas įskaitymo metodas, o užsienyje sumokėto (įmonių pelno) mokesčio įrodymas dėl nedidelio dalyvavimo kapitale negali būti pateiktas arba gali būti pateiktas tik patiriant neproporcingai dideles sąnaudas, nors dalyvavimui nacionalinių bendrovių kapitale apskritai, t. y. neatsižvelgiant į dalyvavimo kapitale dydį, numatytas atleidimo nuo mokesčio metodas, ir dėl to bet kuriuo atveju išvengiama dvigubo apmokestinimo?
               
                           3.1.
                        
                        
                           Jeigu į 3 klausimą būtų atsakyta teigiamai: Ar Bendrijos teisę pažeidžia tai, kad pajamos iš dalyvavimo trečiųjų valstybių bendrovių kapitale, kai turima mažiau nei 25 % (10 %) kapitalo, neatleidžiamos nuo mokesčio, nors atleidimas nuo pajamų apmokestinimo dalyvaujant kapitale, kai turima daugiau nei 25 % (10 %) kapitalo, nesusietas su specialiomis sąlygomis, kurių laikymasis gali būti patikrintas tik gavus informaciją iš atitinkamos valstybės kompetentingų institucijų, ir tokiais atvejais nuo mokesčio atleidžiama be papildomų sąlygų?
                        
                     
                           3.2.
                        
                        
                           Jeigu į 3 klausimą būtų atsakyta neigiamai: Ar Bendrijos teisę pažeidžia tai, kad draudžiama įskaityti užsienyje sumokėtą įmonių pelno mokestį už pajamas iš dalyvavimo trečiųjų valstybių bendrovių kapitale, kai turima mažiau nei 25 % (10 %) kapitalo, nors atleidimas nuo pajamų apmokestinimo dalyvaujant kapitale, kai turima daugiau nei 25 % (10 %) kapitalo, nesusietas su specialiomis sąlygomis, kurių laikymasis gali būti patikrintas tik gavus informaciją iš atitinkamos valstybės kompetentingų institucijų, ir tokiais atvejais nuo mokesčio atleidžiama be papildomų sąlygų?